**НАРОДНО ЧИТАЛИЩЕ „СВЕТЛИНА 1924г.“**

***с. Пролеша, община Божурище***

**ГОДИШНА ПРОГРАМА ЗА РАЗВИТИЕ НА НЧ„СВЕТЛИНА 1924“**

**С. ПРОЛЕША, ОБЩ. БОЖУРИЩЕ**

**ЗА 2024 ГОДИНА**

**ВЪВЕДЕНИЕ**

 Настоящата програма за развитие на НЧ „Светлина 1924“ - с. Пролеша, през 2024 г. има за цел да продължи дейността по съхраняване на фолклорните традиции и обичаи в района, приобщаване на населението и най-вече на децата и младежите към ценностите на изкуствата, занаятите, обичаите, превръщане на читалището в общодостъпен център за библиотечно и информационно осигуряване на населението, чрез използването на съвременните комуникационни и информационни технологии.

**ЦЕЛИ И ЗАДАЧИ**

 Целите на развитието на НЧ “Светлина 1924“ са:

* да подпомогне организирането и реализацията на дейности, както и да работи за повишаване активността на читалищните членове с цел създаване на благоприятна творческа среда за всички възрастови групи, ползващи услугите на НЧ “Светлина1924“.
* популяризиране сред децата на библиотечното дело – какво е читалищна библиотека, каква дейност се развива там, как могат да ползват услугите, които предоставя читалищната библиотека.
* поддържане, популяризиране, особено сред децата, на българските традиции и обичаи, организиране на дейности, които да помагат за реализирането им.
* Популяризиране на българската история сред деца и младежи и организиране на дейности за запознаване на младите хора с българската история;

За да бъде реализирани тези цели са необходими активни действия по изпълнението на следните задачи:

* Осигуряване на обществена подкрепа за читалището и популяризиране на неговата дейност сред населението;
* Поддържане на активно партньорство с общинската власт, останалите културни институции в общината и бизнеса на местно и общинско ниво;
* Сътрудничество между читалищата от региона и цялата страна, обмяна на опит и посещения в други читалища от региона и страната;
* Утвърждаване успехите на самодейни състави към читалището;
* Поддържане и обогатяване на етнографската музейна сбирка;
* Поддържане и обновяване на фото колекцията от стари снимки от културния и трудов живот на селото в миналото;
* Обогатяване на библиотечния фонд и реализиране на мероприятия за повишаване на читателския интерес, както сред възрастните, така и сред децата и младежите;
* Организиране на посещения на читалищната библиотека от деца и провеждане на мероприятия свързани с дейността й;
* Поддържане на съществуващите кръжоци и клубове, както и развитие на нови форми на читалищна дейност;
* Търсене на нови иновативни форми и методи за привличане интереса на децата и младите към читалищната дейност;
* Утвърждаване на читалището като място за контакти и разрастване на ролята му като средище за културна интеграция на различни общности;
* Поддържане и обогатяване на съществуващата материално техническа база на читалището;

**РЕСУРСИ**

**Финансиране**

 НЧ „Светлина 1924“ на този етап получава в съответствие със Закона за народните читалища субсидия, която се състои от една субсидирана бройка, чийто финансов размер е недостатъчен за реализиране на поставените цели и задачи. Това налага търсене на различни начини за осигуряване на допълнителни средства за обезпечаване дейността на читалището:

* Допълнителна субсидия от общ. Божурище за провеждане на големи мероприятия като отбелязване на 100-годишнината на читалището и фолклорен фестивал “Окни па тропни”;
* Организиране на концерти, тематични базари, събития за насърчаване на дарителската дейност сред населението и бизнеса. Използване на инициативите организирани от читалищното настоятелство – празници, тържества, базари – като възможност за набиране на средства;
* Увеличаване броя на читалищните членове;
* Рента от обработване на земя, принадлежаща на НЧ “Светлина 1924“;

**Материално-техническа база**

*След като през 2014 г. НЧ “Светлина 1924“ сключи договор с Община Божурище за безвъзмездно ползване сградата на старото училище за срок от десет години:*

* ***2014 – 2015 г.*** *– ремонт на покрива на сградата и изцяло ремонтиран първи етаж;*
* ***2016 г.*** *- община Божурище отпусна* *средства за ремонтни дейности в сградата – цялостен ремонт на втори етаж, коридора и стълбите.*
* ***2017 г.*** *- изцяло бе променен облика на сградата на читалището, закупени бяха столове за залите;*
* ***2018 г.*** *– закупиха се „Пирински“ носии за танцов клуб Животвор;*
* ***2019 г.*** *- бе направена сцена в голямата зала на втори етаж на читалището, бе оборудвана с климатици със средства от община Божурище.*
* *Закупиха се „Ихтимански“ носии за Женска певческа група за автентичен фолклор.*
* *Беше закупен преносим компютър за нуждите на читалището.*
* ***2020 г.*** *- читалищното ръководство продължи работа по осигуряване на средства за модернизиране на сградата – средства бяха осигурено от общ. Божурище. Изработена и монтирана* *преградна врата в голяма зала на ет. 2. Събрани бяха средства на Коледен концерт през декември 2019 г. и бе закупен проектор за нуждите на читалището.*
* ***2021 г.*** *– Ново обзавеждане на библиотеката, закупен и монтиран климатик за малка на зала етаж 2, изравняване на нивата на залата на етаж 2, освежаване на залата на етаж 1, бе закупено многофункционално устройство за нуждите на читалището, закупуване и монтаж на озвучителна система в голяма зала на ет.2.*
* ***2022 г.*** *- частично обзавеждане на библиотеката, обновяване на постоянната фотоизложба и изработка на пана за предпазване на фотосите, ремонт на козирката на задната част на сградата, освежителен ремонт на зала на ет.1;*
* **2023 г.** - Закупен персонален компютър за нуждите на читалището, ремонт и обновяване на сцената в зала на ет.2;
* **2024 г.** - изработка на витрини за етнографската изложба, обзавеждане на библиотеката, закупуване на витрина за съхранение на артефакти открити в района на с. Пролеша, създаване на изложба „Живота на читалището преди и сега“ по повод 100 годишнината на НЧ „Светлина 1924“, която да остане постоянна, издаване на брошура по повод 100 годишнината на читалището, преподписване на 10-годишен договор за използване на общинската сграда, в която се помещава читалището.

**ДЕЙНОСТИ 2024г.**

* Танцов Клуб за народни танци – участие във фестивали, концерти, празници;
* Женска певческа група за автентичен фолклор - участие във фестивали, концерти, празници, ангажиране на корепетитор;
* Клуб „Природолюбител“ – организиране на лекции и виртуални посещения на забележителности в България и по света; Организиране на пикници и походи сред природата, посещения на музеи; Организиране за децата на срещи с хора с различни и интересни професии;
* Клуб „Археология и история“ – организиране на исторически сбирки с гост лектори, организиране на изложби;
* Провеждане на срещи разговор с български автори – планирани срещи със Здравка Ефтимова и Иво Сиромахов;
* Детска театрална трупа – подготовка на пиеси и представяне пред публика;
* Провеждане на „Работилница за приложни изкуства за деца“ – един път седмично;
* Издаване на вестник „Пролешка Светлина“;
* Разширяване и обогатяване на библиотечната дейност – организиране на посещения от деца и организиране на литературни четения, както за деца така и за възрастни;
* Поддържане на фейсбук страница на НЧ „Светлина-1924“ с. Пролеша;
* Поддържане на етнографски музеен кът и изграждане на такъв на ет.2;
* Поддържане на постоянна ретроспективна фотоизложба и създаване на изложба „Живота на читалището преди и сега“ по повод 100 годишнината на НЧ „Светлина 1924“, която да остане постоянна;
* Организиране и провеждане на юбилеен концерт по повод 100 години НЧ „Светлина 1924“;
* Провеждане на Осми фолклорен фестивал „Окни, па тропни“.
* Организиране на тържества за отбелязване на значими дати от българската история – 19-ти февруари, 3-ти март, 24-ти май, 1-ви ноември, Великден, Ден на детето, „Празник на първолака“ и др.;
* Провеждане на „Празник на плодородието на с. Пролеша“;
* Организиране на учебен семинар за народни танци с участие на гост хореограф;
* Организиране на децата и младежите от с. Пролеша за участие в пресъздаване на български народни обичаи – Коледуване, Лазаруване, Ората копата.
* Организиране на дейности за деца с цел обогатяване техните познания за българските традиции и обичаи, организиране на дейности за приобщаването им към читалищната дейност, участието на деца в тържества, театрални постановки, подготовка на артикули за благотворителни базари, прожекции на филми свързани с историята на България и др.
* Организиране и провеждане на конкурси за деца – рисунка, есе, презентация;
* Организиране и провеждане на Коледен концерт и Коледен базар с участие на самодейните състави от читалището.

**Изготвил: …………………………..**

**Десислава Миланова**

**Председател на**

**НЧ „Светлина 1924“ с. Пролеша**

Настоятелство:

………………....Спаска Григорова

…………………Цветелина Ангелова

…………………Бойка Асенова

………………….Поля Цвяткова

………………….Цветелин Игнатов

………………….Ивелина Цветанова

………………….Десислава Лозанова

………………….Емил Костадинов